Diari Oficial de la Generalitat Valenciana


Sumari del DOGV 10596, del 27-12-2024 (2024/13989)

RESOLUCIÓ de 18 de desembre de 2024, del Rectorat, per la qual es fa pública la llista definitiva de persones admeses i excloses en les proves selectives d’accés al grup A (subgrup A1), pel torn lliure, sector d’administració especial, escala tècnica superior d’informàtica (TLOC24\_A1\_05), d’aquesta universitat, convocades per resolució de 26 de juny de 2024 (BOE 10.07.2024).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10182

Data del DOGV
:   27-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/13432

CVE
:   XKVW-S-8056-88824

Data del document
:   18-12-2024

Organisme emissor
:   Universitat de València

Tipus de document
:   Resolució

Este rectorat, fent ús de les atribucions que li confereix la legislació vigent, i una vegada acabats els terminis legals establerts a la convocatòria per la qual es convoquen proves selectives d’accés al grup A, subgrup A1, pel torn lliure, sector d’administració especial, escala tècnica superior d’informàtica, fa pública la llista definitiva de persones admeses i excloses (annex I) i el tribunal que ha de jutjar-les (annex II).

L’exercici serà el dia 24 de gener de 2025, a les 16:00 hores, a les aules 1.5 i 1.6  de la Facultat d'Infermeria i Podologia del Campus de Blasco Ibáñez (Av. Menéndez Pelayo s/n, 46435 - València) de la Universitat de València.

La distribució de les persones aspirants per aula serà anunciada a la pàgina web del Servei de Recursos Humans (PTGAS-PI): <https://www.uv.es/pas>.

Els resultats s’anunciaran al tauler oficial d’anuncis electrònics de la UVEG (<https://webges.uv.es/uvTaeWeb/>), a l’apartat de personal d’administració i serveis, i amb caràcter merament informatiu, a la pàgina web del Servei de Recursos Humans (PTGAS-PI), que té la següent adreça: <https://www.uv.es/pas>.

Les persones aspirants hauran d'anar-hi proveïdes de llapis i bolígraf o ploma estilogràfica, i hauran de portar-hi el DNI, passaport, permís de conduir o NIE acompanyat de document, amb fotografia, que acredite la seua identitat.

Contra aquesta resolució, que exhaureix la via administrativa, es pot interposar, conforme a l’article 123 de la Llei 39/2015, recurs potestatiu de reposició, en el termini d’un mes comptador des de l’endemà de la notificació o de la publicació, davant el mateix òrgan que va dictar la resolució, o bé directament interposar el recurs contenciós administratiu en el termini de dos mesos comptadors des del dia següent a la seua notificació o publicació davant els òrgans de la jurisdicció contenciosa administrativa de la Comunitat Valenciana.

  

València, 18 de desembre de 2024

La rectora (p. d. Resolució 20.05.2022)

Juan Vicente Climent Espí

Gerent

Esta disposició conté annexos. Consulteu-ne la versió en PDF.